VNT วิ่งฉิวเกือบ 6% นิวไฮในรอบ 5 เดือน โบรกฯเล็งอัพเป้าใหม่ คาดกำไร Q4/60 โตสวย
VNT วิ่งฉิวเกือบ 6% นิวไฮในรอบ 5 เดือน โบรกฯเล็งอัพเป้าใหม่ คาดกำไร Q4/60 โตสวย โดยปิดตลาดฯภาคเช้า ราคาอยู่ที่ 22.60 บาท บวก 1.20 บาท หรือ 5.61% สูงสุดที่ 22.80 บาท ต่ำสุดที่ 22.10 บาท มูลค่าซื้อขายที่ 178.95 ล้านบาท
9 ม.ค. 2561

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ปิดตลาดฯภาคเช้า ราคาอยู่ที่ 22.60 บาท บวก 1.20 บาท หรือ 5.61% สูงสุดที่ 22.80 บาท ต่ำสุดที่ 22.10 บาท มูลค่าซื้อขายที่ 178.95 ล้านบาท ขณะที่ดัชนีตลาดหุ้นไทยโดยรวมบวก 0.16%

ทั้งนี้ ราคาหุ้นปรับตัวขึ้นทำนิวไฮในรอบ 5 เดือน นับตั้งแต่ราคาหุ้นปิดอยู่ที่ระดับ 22.70 บาท เมื่อวันที่ 9 ส.ค. 2560
ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) ระบุในบทวิเคราะห์ (9 ม.ค.) มีการปรับประมาณการและราคาเหมาะสมขึ้น ซึ่งน่าจะเป็นบวกต่อหุ้น โดยคงมุมมองบวกต่อแนวโน้มกำไรไตรมาส 4/60 ที่คาดจะไม่มีการตั้งสำรองต่างประเทศเหมือน 9 เดือนแรก ทำให้น่าจะเห็นกำไรที่เร่งตัวขึ้นมากจากไตรมาสก่อน